Twon-Brass
Twon-Brass, wanda a baya aka fi sani da Brass ko Brasstown, al'umma ce a tsibirin Brass a cikin gabar kogin Nun na Kudancin Jihar Bayelsa, Najeriya, a cikin ƙaramar hukumar Brass.

Tarihi
An ƙirƙiri Twon Brass a cikin shekara ta, 1895 Babban sarkin masarautar garin shine Alfred Diete-Spiff. Garin na gabas da kogin Brass, ɗaya daga cikin rassan kogin Nun, wanda kuma reshen kogin Neja ne.

Brass ya soma a matsayin ƙauyen ma'adinai na mutanen Nembe. A farkon ƙarni na 19 ya kasance wuri mai mahimmanci a cinikin bayi.

A wani lokaci garin shi ne babban tashar jiragen ruwa na Masarautar Nembe, wanda wani masanin tarihi ya kira "Venice of the Niger Delta", kuma ya mamaye kasuwancin dabino na yankin. A lokacin da Kamfanin Royal Niger ya zama ɗan adawa mai karfi a harkar kasuwanci, tattalin arzikin garin ya lalace matuƙa.
A watan Janairun 1895 Sarkin Nembe William Koko ya jagoranci wani hari da aka kai wa mayaƙa fiye da dubu a hedikwatar kamfanin da ke Akassa, wanda ya haifar da harin ramuwar gayyar da ya yi sanadiyar lalata babban birnin masarautar Nembe. Tuni dai Turawan Ingila suke da ofishin jakadanci a Twon-Brass, inda bayan faduwar Koko suke gudanar da yankin.

A tsakiyar ƙarni na 20 ya kasance tushen kamun kifi da yawa da kuma cibiyar jigilar kayayyakin dabino. Ya kuma kasance wurin da ake jigilar roba.

Akwai shirye-shiryen samar da iskar gas na biliyoyin daloli akan tsibirin Brass. Kamfanin mai na Agip da iskar gas na Najeriya suna aiki da tashoshi a garin.

Hari
A cikin watan Fabrairun 2009 wasu ƴan bindiga a cikin kwale-kwale guda biyu masu saurin gudu, sun kai hari kan dakarun da ke gadin tashar mai na Agip, amma aka fatattake su. Kungiyar MEND mai fafutukar kwato yankin Niger Delta ta yi barazanar kai wa kamfanonin Italiya hari tun bayan da ƙasar Italiya ta yi tayin samar da jiragen yaƙi guda biyu ga sojojin Najeriya.

Wuraren yawon buɗe ido
Wuraren yawon buɗe ido sun haɗa da wurin rairayin bakin teku na Tekun Atlantika, kaburburan sojojin Burtaniya waɗanda suka mutu a yaƙin Nembe da Biritaniya na 1895 da tsoffin gine-ginen ofishin jakadancin, waɗanda aka yi amfani da su har zuwa ƙarshen lokacin mulkin mallaka a shekarar 1960.

Manazarta